**The Sanctity of a Kohen:**

Can Parents Ask Their Child the Kohen to Do Chores?

1. **תלמוד בבלי מסכת ראש השנה דף יח עמוד א**

[ולכן] נשבעתי לבית עלי אם יתכפר עון בית עלי בזבח ובמנחה. אמר רבא: בזבח ובמנחה - אינו מתכפר, אבל מתכפר בתורה. אביי אמר: בזבח ומנחה - אינו מתכפר, אבל מתכפר בתורה ובגמילות חסדים. רבה ואביי מדבית עלי קאתו, רבה דעסק בתורה חיה ארבעין שנין, אביי דעסק בתורה ובגמילות חסדים - חיה שיתין שנין

1. **תלמוד בבלי מסכת מגילה דף ז עמוד ב**

רבה שדר ליה למרי בר מר ביד אביי מלא טסקא דקשבא, ומלי כסא קמחא דאבשונא

1. **פורת יוסף**

צ"ע דהא אביי היה כהן כדאיתא חולין (קלג.) והאיך השתמש בו רבה דהא איתא בירושלמי ברכות (פרק ח) **המשתמש בכהונה מעל**

**ואפשר משום דרבה ג"כ היה כהן** כדאיתא במס' ר"ה (יח.) **גם י"ל דרב עם תלמידו שאני** כדאיתא בכתובות (צו.) המונע מתלמידו כו'

1. **מרדכי מסכת גיטין הגהות מרדכי**

[רמז תסא] מעשה בכהן שיצק מים ע"י ר"ת והקשה לו תלמיד הא שנינו בירושלמי המשתמש בכהונה מעל והשיב לו **אין בהם קדושה בזמן הזה דקי"ל בגדיהם עליהם קדושה עליהם ואי לא לא**

והקשה א"כ כל מיני קדושה לא ליעבד להו ושתיק ר"ת

**והשיב ה"ר פטר דנהי דיש בהן קדושה יכול למחול** כדאמרינן פ"ק דקדושין אין כהן נרצע מפני שנעשה בעל מום והשתא בלא הך טעמי תקשי היאך מצי משתעביד ביה אלא ודאי מצי מחיל והלכך איצטריך לטעמא לבעל מום דא"כ היה נרצע:

**פסק:**

1. **שולחן ערוך אורח חיים הלכות נשיאת כפים ונפילת אפים סימן קכח**

אסור להשתמש בכהן, אפי' בזמן הזה, דהוי כמועל בהקדש אם לא מחל על כך (מרדכי בהגהות דגיטין).

1. **משנה ברורה סימן קכח**

(קעד) דהוי כמועל בהקדש - שהרי נאמר וקדשתו כי את לחם אלהיך הוא מקריב ואף עכשיו שאין לנו קרבנות בקדושתו הוא עומד ומשום זה אסור בגרושה ולטמא למתים:

1. **ט"ז אורח חיים סימן קכח**

אם לא מחל על כך. בהגמ"ר דגיטין כ' מעשה בכהן שיצק מים ע"י ר"ת הקשה תלמיד א' הא שנינו בירושלמי המשתמש בכהונ' ה"ז מעל והשיב ר"ת אין קדושה בזמן הזה דקי"ל בגדיהם עליהם קדושה עליהם ואי לא לא והקשה א"כ כל מיני קדושה לא ליעבד להו ושתק ר"ת והשיב הר' פיטר דנהי שיש בו קדוש' יכול למחול כדאמר פ"ק דקידושין אין ע"ע כהן נרצע מפני שנעשה בעל מום משמע דבלאו ה"ט יכול להשתעבד בו עכ"ל.

וקשה לי הא קי"ל וקדשתו בע"כ **דאם נשא גרושה כופין אותו שיגרשה** כדאיתא בהאש' רבה אם לא רצה דפנו פירוש שמיסרין אותו ביסורין **ואמאי לא נימא שהוא מוחל על קדושתו** **ונ"ל דהטעם דיכול למחול הוא משום דיש לו הנאה מזה ולא אסרה התור' עליו מידי דהוא ניחא ליה בכך אם לא במה שאסרה תורה בפי' עליו** אבל שאר דבר לא דוגמא לדבר דמותר להניח שורו לתלוש עשבים בשבת אף על גב דאדם מצווה על שביתת בהמתו מ"מ כיון דכתיב למען ינוח שורך ואין זה נייח אם לא יניחו לתלוש עשבים ה"נ כן הוא **וההוא כהן שיצק מים לר"ת ודאי הוה ניחא ליה שזכה לשרת בקודש וזו היא קדושתו ונראה דהא דשתק ר"ת לאו משום שלא היה ידע להשיב אלא שלא רצה ליטול שם ת"ח עליו ולומר שבשביל זה הוא מותר** כדאשכחן סברא זו לר"ת בפ' א"נ דף ס"ז רבינא אכל בנכיית' כתבו שם התו' ואר"ת דרבינא לא רצה ליטול השם ולעשות עצמו ת"ח כנ"ל נכון **ולפ"ז כל זמן שאין לכהן הנאה ממה שעושה מלאכה לאחרים נראה שאסור להשתמש בו והוי כמועל בהקדש אף על גב דמחיל**. ובלבוש כ' הטעם כאן דכתיב וקדשתו פי' אתה מצווה להקדישו אבל הוא אינו מצווה שיחזיק עצמו בקדושה ואין זה נכון כלל דאדרבה קי"ל דוקדשתו בע"כ וכאשר כתבתי נראה עיקר:

1. **משנה ברורה סימן קכח**

   (קעה) אם לא מחל על כך - אבל אם מחל מותר שכבוד הכהונה [כמו לפתוח ראשון או ליטול מנה יפה ראשון וכדומה מדברים שאנו מחויבין לכבדם] ניתן להם רק להנאתם לפיכך בידו למחול וליתן רשות לישראל להשתמש בו  [קלח]  **ויש מי שאומר שאינו יכול ליתן רשות להשתמש בו אא"כ יש לו איזה הנאה כגון בשכר או אפילו בחנם לאדם חשוב שהוא חפץ לשמשו ונהנה מזה** אבל אם אין לו שום הנאה מזה אין יכול למחול דאע"ג דכבוד יוכל למחול  [קלט]  שימוש ענין של בזיון הוא  [קמ]  וטוב להחמיר לכתחלה.

**ולהשתמש בהם שירות בזויות בודאי יש ליזהר [מגן גבורים]:**

1. **ביאור הלכה סימן קכח**

\* אסור להשתמש בכהן וכו' - **וכהן בכהן אפשר שמותר** [ישועות יעקב וכן כתב במגן גבורים בשם הפלאה] **וגם יש שמצדדים להקל בכהן עם הארץ** ומ"מ בשירות בזויות בודאי נכון ליזהר עי"ש:

1. **ערוך השולחן אורח חיים סימן קכח**

ולפ"ז הדין ברור דכהן ברצונו יכול לשמש ולשרת כרצונו ודלא כמי שאומר דכשלא יגיע להכהן הנאה אסור ולא מהני מחילתו [ט"ז סוף סקל"ט] וכבר השיגוהו [א"ר סק"צ ובאה"ט סקפ"ג] **וכן לא נראה לענ"ד מי שכתב שבכהן עם הארץ מותר להשתמש [מל"מ שם] דאטו התורה חילקה בין ע"ה לת"ח והרי מבואר לקמן סימן קל"ה דהמנהג הפשוט דאפילו כהן ע"ה קודם לקרות לפני חכם גדול ישראל ע"ש** וכן יש כתב להקל משום דהאידנא ליכא מיוחסי כהונה וחלילה לומר כן ולהטיל דופי בקדושת כהנים וכבר צווחו על זה ככרוכיא [עכנ"י ס"ס נ"ו] ועיקרא דדינא כן הוא דשלא ברצון הכהן אסור להשתמש בו וברצונו מותר ונ"ל דגם כהן בכהן אסור להשתמש או אפשר דוקדשתו הוא רק על ישראל וכל מה שחשבו חז"ל בוקדשתו לפתוח ראשון וכו' לא שייך מכהן לכהן וצ"ע לדינא וגם יש להסתפק אם מותר להשתמש בכהן בעל מום כיון דלא חזי לעבודה ולא קרינן ביה כי את לחם אלהיך הוא מקריב וכן נראה עיקר:

1. **מגן אברהם סימן רפב**

ו (פמ"ג) (מחה"ש) וקטן. אבל להיות הוא מקרא אינו יכול עד שיביא ב' שערו' (ר"מ מלונדרש בתשו' ב"י סימן מ"ג) אם אין שם כהן אלא קטן קוראין אותו אבל בלוי אני מסופק אם יקראו לכהן פעמים [רי"ט סי' קמ"ה] ורדב"ז כ' דאין קורין לכהן קטן למנין ג' אבל קורין למנין ז' (כ"ה סי' קל"ה) **ול"נ דמ"ע דוקדשתו לא נאמר על כהן קטן דהא כתיב כי את לחם אלהיך הוא מקריב וקטן לאו בר עבודה הוא** והאידנא לא נהיגי לקרות קטן אלא למפטיר, ומצאתי בריב"ש סי' שכ"א בשם רש"י דמ"ש בגמר' הכל עולין וכו' היינו דוקא למפטיר וכ"מ בהג"מ גבי עבדים כנענים ובב"י ססי' קל"ה בשם הרוקח ומיהו משמע דלאחר שנשלם מנין הקרואים מותר לקרותו ואין נוהגין כן, משמע מכאן דאשה חייבת לשמוע קריאת התורה ואע"פ שנתקנה משום ת"ת ונשים אינן חייבות בת"ת מ"מ מצוה לשמוע כמו מצות הקהל שהנשים והטף חייבים בה עסי' קמ"ו, ומיהו י"ל דאף על פי שאינן חייבות עולות למנין וכ"כ התוספות סוף ר"ה אבל במ"ס פי"ח כתוב הנשים חייבות לשמוע קריאת ספר כאנשים ומצוה לתרגם להם שיבינו עכ"ל וכאן נהגו הנשים לצאת חוצה:

1. **רבי עקיבא איגר אורח חיים סימן רפב**

[מג"א ס"ק ו] וקטן לאו בר עבודה. לענ"ד הא איתא בספרי הובא בחינוך להרא"ה מצוה רס"ט **דקדושים יהיו לאלקיהם אתי לרבויי דמחוייבי' לקדש כהן בע"מ אע"ג דאינו בכלל את קרבן ד' אלקיך הוא מקריב** ע"ש

1. **פסקי תשובות הערות סימן קכח**

ואב ואם להשתמש בבנם כהן, פשוט וברור שמותר שמזכים בנם במצוה חשובה, והתורה חייבה את הבן בכבודם, והיינו אפילו למ"ד דאין כהן משתמש בכהן (ע' להלן)